ඊයේ දිනයේ එලෙස වාර්තා වූයේ කොරෝනා මරණ 3511 ක් පමණයි.ඉන්දියාවේ සමස්ත කොරෝනා මරණ සංඛ්‍යාව මේ වනවිට 311,000 දක්වා ඉහළ ගොස් තිබෙනවා.ගත වූ පැය 24 තුල ඉන්දියාවෙන් නව කොරෝනා ආසාදිතයන් දෙලක්ෂ අටදහසක්  වාර්තා වී ඇති අතර එරට සමස්ත ආසාදිතයින් සංඛ්‍යාව දෙකෝටි හැත්තෑ එක්ලක්ෂයකට අධිකයි.ඉන්දියාවේ වැඩිම කොරෝනා ආසාදිතයන් සහ මරණ වාර්තා වන මහාරාෂ්ට්‍ර ප්‍රාන්තයේ දෛනික ආසාදිතයින් සංඛ්‍යාව අඩුවීමක් මේ වනවිට දක්නට ලැබෙනවා.කෙසේ නමුත්, කේරළ සහ තමිල්නාඩු ප්‍රාන්තවල ආසාදිතයන් ඉහළ යමින් පවතින බවයි ඉන්දීය මාධ්‍ය සඳහන් කළේ.ඉන්දීය සෞඛ්‍ය අමාත්‍යාංශය සඳහන් කළේ ඊයේ දිනයේ වාර්තා ගත ලෙස කොරෝනා පරීක්ෂණ විසි දෙලක්ෂ දාහත්දහස් තුන්සිය විස්සක් සිදුකළ බවයි.